หนักแน่ ไต้หวันอพยพคน 7 พันหนีไต้ฝุ่น ตู้เจวียน ระดมทหารเตรียมพร้อมกว่า2หมื่น
ทางการไต้หวันเตรียมพร้อม รับมือไต้ฝุ่น ตู้เจวียน จ่อถล่ม ระดมกำลังทหารกว่า 2.4 หมื่นนาย เตรียมพร้อมรับมือช่วยเหลือประชาชนที่ประสบภัยพิบัติ รวมทั้งตั้งศูนย์พักพิงชั่วคราวนับ 100 แห่ง และศูนย์รับมือภัยพิบัติฉุกเฉิน ด้านเจ้าหน้าที่ไต้หวันต้องอพยพประชาชนและนักท่องเที่ยวนับ 7 พันคนหนีภัยพายุ,เมื่อวันที่ 28 ก.ย.58 สำนักข่าวต่างประเทศรายงาน อิทธิพลพายุไต้ฝุ่นกำลังแรง ตู้เจวียน มุ่งหน้าถล่มไต้หวัน ด้วยความเร็วลมสูงถึง 227 กม./ชม. ก่อให้เกิดลมกระโชกแรงและฝนตกหนัก ส่งผลให้เจ้าหน้าที่ทางการต้องมีการอพยพประชาชน ส่วนใหญ่เป็นนักท่องเที่ยวเกือบ 3,000 คน ซึ่งมาเที่ยวพักผ่อนหย่อนใจที่ กรีน ไอส์แลนด์ และออร์คิด ไอส์แลนด์ อีกทั้งยังได้มีการอพยพประชาชนราว 4,000 คน ที่อาศัยอยู่ในเขตพื้นที่ที่พายุจะพัดผ่าน ก่อนไต้ฝุ่นตู้เจวียนจะมาถึงในค่ำวันจันทร์นี้(28ก.ย)และจะเคลื่อนตัวขึ้นฝั่งมณฑลฟูเจี้ยนของจีนในวันพรุ่งนี้ (29ก.ย.),ข่าวแจ้งว่า ทางการไต้หวันได้ระดมกำลังทหารกว่า 24,00 นาย มาเตรียมพร้อมรับมือในการช่วยเหลือบรรเทาสาธารณภัย รวมทั้งตั้งศูนย์พักพิงชั่วคราวไว้สำหรับเป็นที่พำนักของประชาชนเพื่อหลบภัยพายุนับ 100 แห่ง ขณะเดียวกัน ก็มีการตั้งศูนย์รับมือภัยพิบัติฉุกเฉินทางภาคเหนือและตะวันออกของไต้หวันด้วย,ก่อนหน้านี้ สำนักงานเซ็นทรัล นิวส์ ในไต้หวันรายงานว่า จากอิทธิพลของไต้ฝุ่นตู้เจวียน ทำให้ทางการไต้หวันประกาศปิดระบบการเดินรถไฟ รวมทั้งมีสายการบินบางแห่งได้ยกเลิกเที่ยวบิน หรือเปลี่ยนไฟลท์เป็นช่วงบ่ายของวันจันทร์ที่ 28 ก.ย.,ด้านกรมอุตุนิยมวิทยาแห่งประเทศไทย ได้ประกาศแจ้งเตือนขอให้ประชาชนที่จะเดินทางไปยังไต้หวัน และมณพลฟูเจี้ยน ของจีน ควรตรวจสอบสภาพาอากาศก่อนออกเดินทางด้วย ขณะที่พายุไต้ฝุ่นตู้เจวียนไม่มีผลกระทบต่อประเทศไทยแต่อย่างใด,ทั้งนี้ เมื่อเดือนก่อน ชาวไต้หวันเพิ่งเผชิญหน้ากับพายุไต้ฝุ่นเซาเดโลร์ ซึ่งสร้างความเสียหายอย่างหนัก และทำให้มีชาวไต้หวันเสียชีวิตอย่างน้อย 7 คน และที่จีนแผ่นดินใหญ่ อีก 26 คน
ทางการไต้หวันเตรียมพร้อม รับมือไต้ฝุ่น ตู้เจวียน จ่อถล่ม ระดมกำลังทหารกว่า 2.4 หมื่นนายเตรียมพร้อมรับมือช่วยเหลือประชาชนที่ประสบภัยพิบัติ รวมทั้งตั้งศูนย์พักพิงชั่วคราวนับ 100 แห่ง และศูนย์รับมือภัยพิบัติฉุกเฉิน
พายุไต้ฝุ่นตู้ฉวน,ไต้ฝุ่นตู้เจวียน,ถล่มไต้หวัน,จีน,อพยพประชาชน,ศูนย์พักพิง,ฝนตกหนัก,ข่าว,ไทยรัฐออนไลน์,ข่าวต่างประเทศ,ลมกระโชกแรง